湖西施使君行部临江予独留吉安守岁献春过行署告别遂取使君原赠韵率和二首 其一
放溜出山峡，乘春下江畿。晴云荡洄波，江草日以萋。伊予念行役，三?未能归。所藉觏明牧，蓬稗相与依。岁徂滞枉渚，怅若信誓违。献发将东还，言别?彤帏。生年寡知音，调苦和益稀。过此一挥手，涕泗沾裳衣。
主题：怀古
情感：流泪、想家